Kokkedoor: Ontmoet Casper
JY LEES NOU Kokkedoor: Ontmoet Casper
CASPER ZÜLCH (KINKELKOK)
Huidige beroep: Werkloos.
Geboortedatum: 21 September 1992.
Waar woon jy: Rawsonville, Wes-Kaap.
Waar het jy leer kook: Op ’n stoof.
Het jy ’n spesiale wenk in die kombuis: Dis die beste om die plaat aan te skakel wanneer jy wil kook . . . niks kan gebeur op ’n koue plaat nie.
Ek kan nie kook sonder . . . kos nie.
Jy sal altyd ’n goeie bottel wyn in Casper se kar kry, want, soos hy sê, mens weet nooit wanneer daag jy iewers op en daar is nie drank nie. Volgens hom moet ’n mens altyd voorbereid wees, en wat kook betref, is hy nie net voorbereid nie, maar ook sommer baie gewaagd. Casper glo ’n resep is net ’n riglyn is waarmee ’n mens moet eksperimenteer. Hy het op laerskool al sy eerste resepteboek saamgestel en beskou sy ouma se resepteboeke wat hy geërf het, as van sy kosbaarste besittings. Hierdie ekstrovert het verlede jaar sy diploma in gasvryheid en spyseniering ontvang en kan nie wag om sy sjefmes in ’n professionele kombuis te swaai nie.